RAPORTUL

privind conturile anuale ale întreprinderii comune „Pile de combustie și hidrogen” pentru exercițiul financiar 2011, însoțit de răspunsurile întreprinderii comune

2013/C 6/07

INTRODUCERE

INFORMAȚII ÎN SPRIJINUL DECLARAȚIEI DE ASIGURARE

DECLARAȚIA DE ASIGURARE

Responsabilitatea conducerii

Responsabilitatea auditorului

Opinia privind fiabilitatea conturilor

Argumentele care stau la baza exprimării unei opinii cu rezerve privind legalitatea și regularitatea operațiunilor subiacente conturilor

Strategia de audit ex post a fost adoptată de Consiliul director în ianuarie 2011 și constituie un control-cheie prin care se urmărește evaluarea legalității și regularității operațiunilor subiacente (13) . Doar opt din 12 audituri ex post erau finalizate în septembrie 2012 și ele acopereau 4,8 milioane de euro (27 % din toate declarațiile de cheltuieli primite de întreprinderea comună FCH în 2011). În urma a șase dintre aceste audituri, nu s-au constatat erori semnificative. În schimb, celelalte două audituri au identificat erori semnificative (14) ; cea mai importantă dintre acestea (în valoare de 764 000 de euro) a fost corectată în exercițiul următor.

Opinie cu rezerve privind legalitatea și regularitatea operațiunilor subiacente conturilor

OBSERVAȚII PRIVIND GESTIUNEA BUGETARĂ ȘI FINANCIARĂ

Execuția bugetului

Cereri de propuneri

OBSERVAȚII CU PRIVIRE LA CONTROALELE-CHEIE DIN CADRUL SISTEMELOR DE SUPRAVEGHERE ȘI DE CONTROL ALE ÎNTREPRINDERII COMUNE

Evaluarea anuală a nivelului contribuțiilor în natură

Gestiunea trezoreriei

ALTE ASPECTE

Situația acțiunilor întreprinse în urma observațiilor anterioare

(1) Regulamentul (CE) nr. 521/2008 al Consiliului din 30 mai 2008 de înființare a întreprinderii comune „Pile de combustie și hidrogen” (JO L 153, 12.6.2008, p. 1).

(2) Al șaptelea program-cadru, adoptat prin Decizia nr. 1982/2006/CE a Parlamentului European și a Consiliului (JO L 412, 30.12.2006, p. 1), reunește într-un cadru unic toate inițiativele UE din domeniul cercetării și joacă un rol crucial în îndeplinirea obiectivelor de creștere, de competitivitate și de ocupare a forței de muncă. Acest program reprezintă, de asemenea, un element-cheie al Spațiului european de cercetare.

(3) În anexă sunt prezentate în mod sintetic și în scop informativ competențele și activitățile întreprinderii comune, precum și resursele de care aceasta dispune.

(4) Conform articolului 12 alineatul (3) din anexa la Regulamentul (CE) nr. 521/2008 de înființare a întreprinderii comune, „costurile de funcționare ale întreprinderii comune FCH sunt acoperite prin contribuția financiară a Uniunii și prin contribuții în natură ale persoanelor juridice care participă la activități. Contribuția din partea persoanelor juridice participante este cel puțin egală cu contribuția financiară a Uniunii.”

(5) Aceste conturi sunt însoțite de un raport privind gestiunea bugetară și financiară din cursul exercițiului, în care se prezintă, printre altele, rata de execuție a creditelor, cu informații în formă sintetizată referitoare la transferurile de credite de la un post bugetar la altul.

(6) „Situațiile financiare” cuprind bilanțul, contul rezultatului economic, tabelul fluxurilor de numerar, situația modificărilor activelor nete și notele la situațiile financiare, în care este inclusă descrierea politicilor contabile, alături de o serie de alte informații cu rol explicativ.

(7) Rapoartele privind execuția bugetară cuprind contul rezultatului bugetar, tabelul de reconciliere între contul rezultatului economic și contul rezultatului bugetar și un raport privind execuția bugetară în 2011.

(8) JO L 248, 16.9.2002, p. 1.

(9) Articolul 33 din Regulamentul (CE, Euratom) nr. 2343/2002 al Comisiei (JO L 357, 31.12.2002, p. 72).

(10) Articolul 38 din Regulamentul (CE, Euratom) nr. 2343/2002.

(11) Normele referitoare la prezentarea conturilor și la ținerea contabilității de către organismele UE sunt prevăzute la titlul VII capitolele 1 și 2 din Regulamentul (CE, Euratom) nr. 2343/2002, modificat ultima dată prin Regulamentul (CE, Euratom) nr. 652/2008 (JO L 181, 10.7.2008, p. 23), și sunt încorporate în normele financiare ale întreprinderii comune FCH.

(12) Federația Internațională a Contabililor (International Federation of Accountants – IFAC) și Standardele internaționale ale instituțiilor supreme de audit (International Standards of Supreme Audit Institutions – ISSAI).

(13) La articolul 12 alineatul (4) din Regulamentul (CE) nr. 521/2008 de înființare a întreprinderii comune se prevede că „întreprinderea comună FCH efectuează controale la fața locului și audituri financiare la beneficiarii fondurilor publice ale întreprinderii comune FCH”. În urma auditurilor ex post, se pot identifica cheltuielile neeligibile care au fost declarate de beneficiari și care fac ulterior obiectul unor proceduri de recuperare.

(14) Atât timp cât restul auditurilor nu sunt finalizate, nu este oportună calcularea unui indice de eroare.

(15) Conform articolului 10 din normele financiare ale întreprinderii comune FCH, „creditele care nu au fost utilizate la sfârșitul exercițiului financiar pentru care au fost prevăzute se anulează. Având în vedere nevoile întreprinderii comune, creditele anulate pot fi incluse în estimările de venituri și cheltuieli aferente cel mult următoarelor trei exerciții financiare, în conformitate cu articolul 27.

Consiliul director poate însă decide, cel târziu până la 15 februarie, reportarea acestor credite doar în următorul exercițiu financiar.”

(16) Această sumă de 3,3 milioane de euro, corespunzând unor credite de plată neutilizate aferente exercițiului 2010 și prevăzute pentru activități operaționale, a fost inclusă în buget prin al doilea buget rectificativ adoptat de Consiliul director la 22 noiembrie 2011.

(17) Articolul 10 alineatul (4) din normele financiare ale întreprinderii prevede următoarele: „Întreprinderea comună FCH utilizează mai întâi creditele autorizate pentru exercițiul financiar în curs și nu utilizează creditele reportate înainte de epuizarea creditelor aferente exercițiului în curs.”

(18) În conturile anuale provizorii pentru exercițiul financiar 2011, se precizează că „creditele de plată neutilizate pentru operațiunile din 2011 (6 267 731 de euro) […] vor fi reactivate (reportate) în bugetul 2012 al întreprinderii comune FCH printr-un buget rectificativ […]” (Conturile anuale provizorii ale întreprinderii comune FCH pentru exercițiul financiar 2011, p. 42).

(19) Creditele angajate includ, de asemenea, contribuțiile de 2,4 % din partea Asociației Europene a Liberului Schimb (AELS), acestea provenind din țările asociate la cel de Al șaptelea program-cadru.

(20) Conform articolului 5 din Regulamentul (CE) nr. 521/2008 de înființare a întreprinderii comune FCH și conform articolului 12 din anexa la acesta, contribuția maximă care poate fi acordată de UE pentru acoperirea costurilor administrative și a celor legate de activitățile de cercetare ale întreprinderii comune este de 470 de milioane de euro, din care contribuția pentru costurile administrative nu poate depăși 20 de milioane de euro. Dacă o parte din contribuția pentru costurile administrative nu este utilizată, ea poate fi pusă la dispoziție pentru activitățile de cercetare.

(21) Conform articolului 43 alineatul (1) litera (e) din normele financiare ale întreprinderii comune, contabilul este responsabil „de instituirea și de validarea sistemelor contabile.”

(22) Printre deficiențele identificate se numără nevoia de a crea și menține un registru exhaustiv al angajamentelor juridice, precum și nevoia de a urmări și de a supraveghea cu mai multă eficacitate implementarea rapidă și corectă a modificărilor aduse angajamentelor juridice.

(23) Contribuțiile în natură reprezintă costurile eligibile care sunt suportate de entitățile juridice participante la activități și care nu sunt rambursate de întreprinderea comună FCH (metodologia întreprinderii comune FCH privind contribuțiile în natură).

(24) Conform articolului 12 alineatul (7) din anexa la Regulamentul (CE) nr. 521/2008 de înființare a întreprinderii comune FCH, „metodele de evaluare a contribuțiilor în natură sunt definite de întreprinderea comună FCH, în conformitate cu normele financiare ale acesteia și pe baza normelor de participare la cel de Al șaptelea program-cadru.”

(25) Articolul 12 alineatul (7) din anexa la Regulamentul (CE) nr. 521/2008 de înființare a întreprinderii comune FCH stipulează că evaluarea este realizată de către „un auditor independent” pentru fiecare exercițiu financiar și că rezultatele trebuie prezentate Comisiei în termen de patru luni de la încheierea fiecărui exercițiu financiar.

(26) Ajustarea provine din opt proiecte aferente cererii de propuneri din 2008, în cadrul cărora anumiți participanți și-au prezentat costurile bugetate aplicând o rată forfetară de 60 % pentru calculul costurilor indirecte, în loc să utilizeze rata forfetară de 20 % aplicabilă în cazul întreprinderii comune FCH (Evaluarea anuală a nivelului contribuțiilor în natură – raport final).

(27) Soldul de trezorerie înregistrat la sfârșitul exercițiului 2010 era de cinci milioane de euro.

(28) Punctul 20 din Raportul Curții de Conturi privind conturile anuale ale întreprinderii comune FCH pentru exercițiul financiar 2010 (JO C 368, 16.12.2011, p. 40).

(29) Punctul 21 din Raportul Curții de Conturi privind conturile anuale ale întreprinderii comune FCH pentru exercițiul financiar 2010.

RĂSPUNSURILE ÎNTREPRINDERII COMUNE FCH LA OBSERVAȚIILE CURȚII

Punctul 15 și 16

Întreprinderea comună FCH a elaborat o strategie de control multianuală care combină controalele ex ante și ex post și ia în considerare aspectele legate de rentabilitate. Auditurile ex post constituie o componentă esențială a sistemului de control intern în ansamblu și reprezintă unul dintre principalele elemente care stau la baza declarației de asigurare a directorului executiv. Pentru a răspunde în mod corespunzător nevoilor sale de control și asigurare, întreprinderea comună FCH a inițiat primele audituri ex post imediat după primirea și validarea primelor declarații de cheltuieli de către întreprinderea comună în 2011.

Întreprinderea comună FCH salută concluzia pozitivă a Curții privind legalitatea și regularitatea tuturor operațiunilor subiacente conturilor, cu unica excepție a operațiunilor referitoare la validarea declarațiilor de cheltuieli. În opinia întreprinderii comune FCH, ar trebui să fie luate în considerare următoarele aspecte atunci când se formulează o concluzie privind legalitatea și regularitatea operațiunilor subiacente în ansamblul lor și declarațiile de cheltuieli validate în 2011, în special:

— Promptitudinea, tipul de plăți și ponderea acestora: Primele declarații de cheltuieli au fost primite și validate de întreprinderea comună doar în 2011. Au fost achitate 4,6 milioane de euro cu titlu de plăți intermediare în legătură cu declarațiile de cheltuieli validate. Această sumă reprezintă 8 % (1) din totalul plăților efectuate în 2011, în valoare de 56,7 milioane de euro.

— Eficacitatea sistemului de control intern al întreprinderii comune FCH: Sistemul de control al întreprinderii comune și-a dovedit eficacitatea în 2011. Curtea nu a raportat către întreprinderea comună nicio eroare privind aspectele de legalitate și regularitate în urma propriei testări a operațiunilor. Erorile menționate de Curte au fost detectate de propriul sistem de control intern al întreprinderii comune (și anume, auditurile ex post).

— Natura și impactul financiar al erorilor detectate: 97 % (ca valoare) dintre erorile detectate de întreprinderea comună rezultă dintr-un singur audit al unui nou beneficiar, nefamiliarizat cu normele întreprinderii comune FCH, și se datorează unei interpretări eronate a normelor de eligibilitate. În timp ce totalul cheltuielilor declarate în plus de către beneficiar se ridică la 764 000 de euro, impactul financiar al erorii detectate, luând în considerare contribuția în numerar a întreprinderii comune (respectiv, plata excedentară), este mult mai scăzut (177 971 de euro).

— Acțiuni corective: Toate erorile detectate de întreprinderea comună au fost acceptate de beneficiari, iar 98 % (ca valoare) dintre acestea au fost corectate de întreprinderea comună, aspect confirmat de către Curte.

— Sfera de cuprindere a auditului: Auditurile ex post inițiate de întreprinderea comună în 2011 au cuprins 43 % (ca valoare) din declarațiile de cheltuieli validate în cursul anului. În septembrie 2012, auditurile finalizate reprezentau 27 % din declarațiile de cheltuieli validate, astfel cum a specificat Curtea.

— Măsuri de prevenire și detectare: Întreprinderea comună FCH a pus în aplicare măsuri de prevenire a erorilor financiare în raportarea cheltuielilor, prin îmbunătățirea cunoașterii de către beneficiari a cadrului de reglementare. Până în momentul de față, au fost organizate trei campanii de comunicare adresate beneficiarilor întreprinderii comune FCH și au fost publicate ghiduri privind aspectele financiare și de control/audit. Au fost, de asemenea, consolidate controalele ex ante realizate de întreprinderea comună FCH pentru a permite un grad mai mare de detectare și corectare a erorilor înainte de validarea declarațiilor de cheltuieli.

Fără a pune sub semnul întrebării constatările Curții, întreprinderea comună FCH observă că, având în vedere eficacitatea controalelor interne ale întreprinderii comune pentru detectarea erorilor, sfera mare de cuprindere a auditului ex post, corectarea de către întreprinderea comună a 98 % dintre erorile detectate și ponderea scăzută a plăților intermediare în raport cu totalul plăților, suma expusă riscului (respectiv, eroarea potențială nedetectată în declarațiile de cheltuieli validate) este relativ limitată în raport cu totalul plăților efectuate și totalul cheltuielilor operaționale suportate în 2011.

Punctul 19

Întreprinderea comună FCH a elaborat o procedură vizând punerea în aplicare a articolului 10.1 alineatul (1) și a articolului 11 din normele sale financiare, care permite întreprinderii comune FCH să înregistreze în bugetul său creditele anulate aferente următoarelor trei exerciții financiare, cel mult. Până în prezent, întreprinderea comună FCH nu a utilizat posibilitatea prevăzută la articolul 10.1 alineatul (2) de a reporta în următorul exercițiu financiar (cu excepția C4 și C5) și, prin urmare, articolul 10.1 alineatul (2) și articolele 10.2-10.7 nu se aplică în cazul de față.

Întreprinderea comună FCH a aplicat cu consecvență propria procedură referitoare la punerea în aplicare a normelor sale financiare, în special derogarea acordată de Comisie pentru a lua în considerare nevoile întreprinderii comune FCH.

Punctul 20

Întreprinderea comună FCH recunoaște că dezangajările ar fi trebuit să fie realizate până la 31 decembrie 2011 și că omisiunea a fost corectată în ianuarie 2012. Monitorizarea bugetului și aplicarea procedurii de la sfârșitul exercițiului cu mai mare strictețe ar trebui să permită evitarea unei omisiuni similare.

Punctul 22

Conducerea întreprinderii comune FCH a definit un plan de acțiune care să permită corectarea punctelor slabe, iar, în octombrie 2012, majoritatea acțiunilor erau puse în aplicare integral sau parțial.

Punctul 23

Corecția a fost efectuată.

Punctul 24

Soldul de numerar al întreprinderii comune FCH a variat între 4 milioane de euro la 1 august 2011 și 60 de milioane de euro la 11 octombrie 2011, cu un sold de închidere de 9 milioane de euro la 31 decembrie 2011. Întreprinderea comună FCH aplică toate măsurile pentru optimizarea fluxurilor sale de numerar în limitele acordurilor de finanțare.

Punctul 26

Normele financiare ale întreprinderii comune FCH vor fi modificate în mod corespunzător, astfel încât să reflecte toate modificările impuse de „Regulamentul financiar cadru pentru organismele de parteneriat public-privat”, după adoptarea acestuia. Între timp, astfel cum a arătat Curtea în raportul său privind conturile pentru exercițiul 2010, rolul Serviciului de Audit Intern (IAS) al Comisiei și, respectiv, cel al structurii de audit intern (IAC) a întreprinderii comune FCH au fost definite și aprobate de Consiliul director în martie 2011. În mai 2011, consiliul a aprobat un „Plan de audit strategic coordonat IAS-IAC pentru 2011-2013”, care se află în curs de aplicare.

(1) 11 % dacă se iau în considerare plățile intermediare (4,6 milioane de euro) și prefinanțarea autorizată în 2011 (1,6 milioane de euro).